Grænlenska þingið hefur samþykkt nýtt veiðigjaldakerfi sem tekur gildi um áramót Heildarálagning veiðigjalda hækkuð um ríflega fimmtung til að stoppa upp í fjárlagagat næsta árs . Strandveiðum verður að stórum hluta hlíft við veiðigjöldum . Ný löggjöf um veiðigjöld var samþykkt með yfirgnæfandi meirihluta á grænlenska þinginu á mánudag , þrátt fyrir harða gagnrýni . Gagnrýnin hefur snúist um að greinin muni ekki ráða við að greiða hærri veiðigjöld . Að minnsta kosti sé ljóst að hagkvæmnin í greininni mun ekki verða meiri , og samkvæmt fréttum hefur grænlenska stjórnin tekið undir það þótt hún haldi því fram að greinin muni samt ráða við hækkunina . Stoppað upp í fjárlagagatHeildarálagning í nýja veiðigjaldakerfinu 2018 er áætluð um það bil 380 milljónir danskar , eða 6,2 milljarðar í íslenskum krónum . Þetta er 70 milljón danskra króna hækkun frá ætlun 2018 samkvæmt eldri veiðigjaldalögum , eða ríflega fimmtungs hækkun . Að sögn Hilmars var mikilvægt að þetta frumvarp yrði samþykkt vegna þess að búið var að gera ráð fyrir þessum tekjuauka í fjárlögum ársins 2018 . „ Hefði nýja veiðigjaldafrumvarpið ekki verið samþykkt hefði orðið um það bil 60 milljóna halli á fjárlögum , “ segir Hilmar , en það samsvarar 978 milljónum íslenskra króna . Áætlaður afgangur á fjarlögum 2018 er nú ráðgerður 10 milljónir danskar , eða 163 milljónir íslenskar . Það er víðar en á Grænlandi sem fiskveiðistjórn og veiðigjöld eru í endurskoðun . Færeyingar eru einnig að vinna að heildarendurskoðun á fiskveiðistjórnarkerfi sínu og Danir eru sömuleiðis farnir að huga að breytingum á sínu fiskveiðistjórnarkerfi . Þá hefur einnig staðið til hér á landi að gera breytingar á lögum um veiðileyfagjald , en núverandi löggjöf rennur út í lok næsta árs .